मुख्य चुनाव आयुक्त नसीम जैदी ने कहा, भयमुक्त चुनाव कराना उनकी प्राथमिकता है। सभी दबंग प्रत्याशियों पर कड़ी नजर रखी जाएगी। अधिकारियों की कार्यशैली पर भी निगरानी होगी। रिश्तेदारों को चुनाव लड़ाने वाले अधिकारियों का ब्यौरा तलब किया गया है। चुनाव आयुक्त ने 24 जिलों के अधिकारियों के साथ समीक्षा बैठक की। उन्होंने प्रेसवार्ता में बताया इस बार कई मतदान केंद्रों की वेबकास्टिंग (आॅनलाइन प्रसारण) कराया जाएगा। पांच बजे तक लाइन में लग चुके सभी मतदाताओं की वोट डलवाई जाएगी।